**Jiri Allan Pärssinen** (s. 24. toukokuuta 2002 Turku) on suomalainen jääkiekkopuolustaja, joka edustaa SM-liigajoukkue Hämeenlinnan Pallokerhoa. Hän laukoo oikealta.

Ura
---

### Seuraura

Pärssinen jääkiekkoilun ruotsalaisessa Timrå IK:ssa, kun hänen isänsä Timo pelasi seuran miesten joukkueessa. Jiri Pärssinen muutti perheineen yhdeksänvuotiaana takaisin Suomeen ja hän siirtyi varsinaiseen kasvattajaseuraansa, naantalilaiseen VG-62:een. Pärssinen siirtyi 14-vuotiaana Turun Palloseuraan. Hän toimi kauella 2017–2018 seuran C-nuorten varakapteenina. Pärssinen voitti kauden päätteeksi C-nuorten SM-pronssia. Kaudella 2018–2019 hän oli tehoilla 3+17=20 TPS:n B-nuorten tehokkain puolustaja Eemil Viron kanssa.

Maaliskuussa 2020 Pärssinen teki juniorisopimuksen Tapparan SM-liigajoukkueen kanssa. Hän pelasi kauden 2020–2021 kokonaan seuran U20-joukkueessa, jonka tehokkain puolustaja Pärssinen oli tehoilla 8+16=24. Toukokuussa 2021 hän teki Tapparan kanssa vuoden mittaisen ammattilaissopimuksen. Pärssinen pelasi myös kauden 2021–2022 kokonaan seuran U20-joukkueessa, jonka tehokkain puolustaja hän oli tehoilla 13+15=28. Pärssinen jakoi myös joukkueen sisäisen maalipörssin toisen sijan Vili Kukkolan kanssa edellään Oskari Luoto. Hänet palkittiin U20 SM-sarjan parhaana pelaajana Teemu Selänne -palkinnolla ja parhaana puolustajana Reijo Ruotsalainen -palkinnolla. Pärssisestä tuli ensimmäinen kummankin palkinnon voittanut Tapparan pelaaja. Hänet valittiin myös sarjan ensimmäiseen tähdistökentälliseen. Pärssinen valittiin myös U20 SM-sarjan marraskuun kuukauden pelaajaksi.

Kaudeksi 2022–2023 Pärssinen siirtyi kaksivuotisella sopimuksella Hämeenlinnan Pallokerhoon. Hän kuitenkin kärsi alkukaudella kaksi loukkaantumista, joista ensimmäinen polvivamma tuli jo harjoituskaudella, joka piti Pärssisen koko syyskauden sivussa. Kuntouduttuaan tammikuussa 2023 hän siirtyi HPK:n U20-joukkueen vahvuuteen. Kahden siellä pelatun ottelun jälkeen seura lainasi Pärssisen Mestis-joukkue Forssan Palloseuraan, jossa hän pelasi kauden aikana viisi runkosarjaottelua ilman tehopisteitä. Pärssinen teki HPK:ssa lopulta SM-liigadebyyttinsä 28. helmikuuta 2023 vieraissa entistä junioriseuraansa Turun Palloseuraa vastaan. Hänet merkittiin HPK:n seitsemänneksi puolustajaksi. Pärssinen sai ottelussa jääaikaa 6.12 minuuttia ja hänelle merkittiin teholukema +1. Pärssinen pelasi SM-liigassa kolme runkosarjaottelua ilman tehopisteitä.

Syyskaudesta 2023–2024 Pärssinen pelasi valtaosan lainalla FPS:n Mestis-joukkueessa, jossa hän pelasi 24 runkosarjaottelua tehopistein 2+5=7. Pärssisen pelimäärä HPK:ssa kasvoi kuitenkin kevätkaudella, kun joukkueen puolustus kärsi lukuisista poissaoloista. Hän pelasi SM-liigassa 27 runkosarjaottelua tehden kaksi syöttöpistettä.

### Maajoukkueura

Pärssinen pelasi World U-17 Hockey Challengessa vuonna 2018, jolloin hän voitti hopeaa. Yhteensä Pärssinen on pelannut kuusi nuorten ja 20 poikien maaottelua.

Muuta
-----

Pärssisen isoveli Juuso pelaa hyökkääjänä NHL-seura Nashville Predatorsin organisaatiossa. Heidän pikkuveljensä Julius pelaa hyökkääjänä VG-62:n U18-joukkueessa ja Jesse hyökkääjänä Turun Palloseuran U18-joukkueessa. Veljesten isä Timo Pärssinen pelasi omalla urallaan hyökkääjänä 17 NHL-ottelua Mighty Ducks of Anaheimissa kaudella 2001–2002 ja hän pelasi myös viidet MM-kilpailut saavuttaen kaksi hopeaa, vuosina 2001 ja 2007.

Jiri Pärssinen valmistui ylioppilaaksi Sammon keskuslukiosta keväällä 2021. Hän on maininnut yhdeksi esikuvakseen Cale Makarin.

Tilastot
--------

|   |   | Runkosarja |   | Pudotuspelit |   | Palkinnot |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |   |   |   |   |   |   |
| 2019–2020 | TPS | A-SM | 23 | 0 | 1 | 1 | 12 | 3 | 1 | 0 | 1 | 0 |
| 2020–2021 | Tappara | U20-SM | 37 | 8 | 16 | 24 | 34 | 2 | 0 | 0 | 0 | 2 |
| 2021–2022 | Tappara | U20-SM | 37 | 13 | 15 | 28 | 50 | 2 | 0 | 0 | 0 | 2 | Ykköstähdistö |
| 2022–2023 | HPK | U20-SM | 2 | 0 | 1 | 1 | 2 | – | – | – | – | – |
|  | HPK | SM-liiga | 3 | 0 | 0 | 0 | 0 | – | – | – | – | – |
|  | FPS | Mestis | 5 | 0 | 0 | 0 | 0 | – | – | – | – | – |
| 2023–2024 | HPK | U20-SM | 2 | 1 | 2 | 3 | 2 | – | – | – | – | – |
|  | HPK | SM-liiga | 27 | 0 | 2 | 2 | 2 | – | – | – | – | – |
|  | FPS | Mestis | 24 | 2 | 5 | 7 | 12 | – | – | – | – | – |
| 2 kautta | yhteensä | SM-liiga | 30 | 0 | 2 | 2 | 2 | – | – | – | – | – |
| 2 kautta | yhteensä | Mestis | 29 | 2 | 5 | 7 | 12 | – | – | – | – | – |

Lähteet
-------

* Jiri Pärssinen The Internet Hockey Databasessa (englanniksi)
* Jiri Pärssinen Eurohockey-sivustolla (englanniksi)
* Jiri Pärssinen *Elite Prospects*. Everysport Media Group AB.  (englanniksi)

### Viitteet

1. 1 2  Ala-Risku, Päivi: Kevään ylioppilaiden nimet julki – IS:n hakukone esittelee ylioppilaat nimen ja lukion perusteella *is.fi*.  24.5.2021. Sanoma Media Finland Oy. Viitattu 1.3.2023.
2. 1 2 3 4 5 6  Jiri Pärssinen *Elite Prospects*. Everysport Media Group AB.  (englanniksi)
3. ↑  Elite Prospects - TPS U18 *eliteprospects.com*. Everysport Media Group AB. Viitattu 1.3.2023. (englanniksi)
4. ↑  Seppä, Lassi: Dominik Hrachovina palaa Tapparaan − myös tukku nuoria kirvesrintoihin *Jatkoaika.com*.  27.3.2020. Jatkoaika r.y. Viitattu 1.3.2023.
5. ↑  Elite Prospects - Tappara U20 *eliteprospects.com*. Everysport Media Group AB. Viitattu 1.3.2023. (englanniksi)
6. ↑  Joukkue on julkaistu - tältä näyttää Tappara kaudella 2021-22! *tappara.fi*.  19.5.2021. Tamhockey Oy. Viitattu 1.3.2023.
7. ↑  Elite Prospects - Tappara U20 *eliteprospects.com*. Everysport Media Group AB. Viitattu 1.3.2023. (englanniksi)
8. ↑  Pärssinen tyhjensi U20 SM-sarjan palkintopöydän *tappara.fi*.  3.4.2022. Tamhockey Oy. Viitattu 1.3.2023.
9. ↑  Mennander, Pasi: Tapparan Jiri Pärssinen marraskuun paras pelaaja U20 SM-sarjassa *leijonat.fi*.  1.12.2021. Suomen Jääkiekkoliitto ry – Finlands Ishockeyförbund rf. Viitattu 1.3.2023.
10. ↑  Liukas ja Pärssinen Kerhoon – Cornet jatkaa uraansa muualla *hpk.fi*.  4.5.2022. HPK Liiga Oy. Viitattu 1.3.2023.
11. ↑  Savolainen, Samuel: Toisen polven jääkiekkoilija Jiri Pärssinen hakee nostetta FPS:n paidasta – toiveissa paluu loukkaantumisvaikeuksien jälkeen oikealle raiteelle *forssanlehti.fi*.  13.1.2023. Hämeen Media Oy. Viitattu 1.3.2023.
12. ↑  BioRex-otteluennakko TPS-HPK 28.2.2023 – haastattelussa Jiri Pärssinen *hpk.fi*.  28.2.2023. HPK Liiga Oy. Viitattu 1.3.2023.
13. ↑  TPS - HPK, 28.2.2023 *liiga.fi*.  28.2.2023. Jääkiekon SM-liiga Oy. Viitattu 1.3.2023.
14. ↑  TPS - HPK, 28.2.2023 *liiga.fi*.  28.2.2023. Jääkiekon SM-liiga Oy. Viitattu 1.3.2023.
15. ↑  Juuso Pärssinen *Elite Prospects*. Everysport Media Group AB.  (englanniksi)
16. ↑  Julius Pärssinen *Elite Prospects*. Everysport Media Group AB.  (englanniksi)
17. ↑  Jesse Pärssinen *Elite Prospects*. Everysport Media Group AB.  (englanniksi)
18. ↑  Timo Pärssinen *Elite Prospects*. Everysport Media Group AB.  (englanniksi)
19. ↑  Haastattelussa Jiri Pärssinen - *täällä on hyvä kehittyä ja ottaa seuraava steppi uralla*. *youtube.com*.  11.5.2022. HPK Liiga Oy. Viitattu 1.3.2023.

HPK – SM-liiga
1 Ki. Saarinen |
6 Pulli |
8 Alitalo |
10 Vesterinen |
12 Päivärinta |
14 Ahonen |
15 Virolainen |
17 Hietanen (**C**) |
18 Savolainen |
19 Rautiainen |
25 Huttunen |
29 Ruokonen |
30 Rajaniemi |
31 Markkanen |
35 Ka. Saarinen |
37 Ikonen |
38 Karjalainen |
40 Nurmi |
44 Reini |
46 Wallenius |
50 Skinnari |
53 Janatuinen |
54 Pärssinen |
65 Loimaranta |
71 Järvelä |
72 Andžans |
74 Nikkilä (**A**) |
80 Lundell |
81 Aaltonen |
82 Tuulola |
89 Ketola |
92 Toivonen |
95 Toivola (**A**) |
-- Juvonen |
-- Lukkari  

Valmentajat Lehtonen – Sirento-Manninen – Virta – Virtanen – Sarvela – Jokinen